
A beszámoló, értékelés törvényi háttere:

·  2011. évi CXC. törvény a nemzeti köznevelésről 85. §
·  Önértékelési kézikönyv óvodák számára

·  Tanfelügyeleti kézikönyv óvodák számára

2011. évi CXC. törvény a nemzeti köznevelésről

20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

363/2012. (XII. 17.) Korm. rendelet az Óvodai nevelés országos alapprogramjáról

229/2012. (VIII. 28.) Korm. rendelet a nemzeti köznevelésről szóló törvény végrehajtásáról

277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről

	1. Pedagógiai folyamatok 
	Forrás: PP, SZMSZ, Munkaterv



	Az intézmény  a belső és a külső partnerek bevonásával alkotja meg az intézmény stratégiai és operatív terveit (pedagógiai, nevelési program). A stratégiai tervezés eredménye a pedagógiai program, amely rögzíti a célokat, amelyek befolyásolják az intézményi pedagógiai folyamatot. 

A terület értékelése során elsősorban tehát a pedagógiai programban vagy más stratégiai dokumentumban megtalálható, a célok elérését biztosító elsősorban pedagógiai folyamatok tervezési, megvalósítási, ellenőrzési és értékelési rendjének tudatosságát, az eredményeknek megfelelő és szükséges korrekciók elvégzésének hatásosságát, fejlesztő jellegét kell vizsgálni. 

Kulcsjellemzők:

· Az intézmény pedagógiai programja és alaptevékenysége világos, a nevelés, tanulási-tanítási folyamat tervezése, megvalósítása, ellenőrzése és értékelése során a gyermeki alapkészségek és kulcskompetenciák fejlesztésére koncentrál. 

· Az intézmény céljai eléréséhez rendelkezik stratégiai és operatív tervekkel, amelyek elkészítéséhez, fejlesztéséhez megfelelő információkat szerez be, és bevonja az intézmény külső és belső partnereit. 

· A tervek megvalósítása nyomon követhető, a napi pedagógiai gyakorlat a célok megvalósítását szolgálja. 

· Az intézmény törekszik arra, hogy a pedagógusok tanítási gyakorlata szabályozott és tervezett legyen. 

· Az intézményben működő ellenőrzési rend alapján a tervek megvalósításának eredményessége és hatékonysága pontosan meghatározható. 

· Az értékelések eredményeinek visszacsatolása megtörténik, és az az intézményi fejlesztések egyik alapját képezi. 



	Pedagógiai folyamatok - Tervezés



	Szempont:1.1. 

stratégiai és operatív tervezés


	Elvárás: Az éves munkaterv összhangban van a stratégiai dokumentumokkal.

	A 2015/2016. nevelési évben az alábbiak szerint valósult meg a tervezés.

Óvodánk a nevelőtestület által készített helyi Pedagógiai Programmal rendelkezik, ami alapjául szolgált a nevelési évre elkészített intézményi éves munkatervnek, mely alapján, annak figyelembevételével készültek el a csoportok éves nevelési tervei.  Minden terv elkészítése a nevelőtestület bevonásával készült. Az éves munkaterv összhangban volt stratégiai dokumentumainkkal, a nevelő-testület terveivel.

A Pedagógiai Programban kiemelt célok megvalósítása érdekében fogalmaztuk meg  feladatainkat, nevelési területekként határoztuk meg szakmai fejlesztési munkánkat. 



	Pedagógiai folyamatok - Megvalósítás



	Szempont:1.2.  Az intézmény működését irányító éves tervek és a beszámolók viszonya, egymásra épülése.
	Elvárás:A nevelési év végi beszámoló megállapításai alapján történik a következő nevelési év tervezése. 



	Pedagógia Programunkalapján folyik a nevelés,

Erre épül az éves munkaterv az előző nevelési év eredményeinek, valamint az óvodavezetői pályázat, a hatályos jogszabályi rendelkezések, útmutatók, az előző nevelési év beszámolója figyelembevételével valósultak meg a pedagógiai folyamatok. A házirendet  a törvényi előírásoknak  megfelelően készítette el a nevelő-testület.

	Pedagógiai Programunkat a következő  2016/2017 nevelési évben kiegészíteni, szükséges.

	Szempont:1.3.

Ellenőrzés az intézményben. 


	Elvárás: Az intézményi stratégiai alapdokumentumok alapján az intézményben belső ellenőrzésre kerül sor. 

	Az éves munkatervnek megfelelően került sor a belső ellenőrzésre. Ellenőrzések jó eredménnyel zárultak

Külső ellenőrzésre nem volt az intézményben 2015/2016 nevelési évben.

Ellenőrzési terv

Az ellenőrzés egyrészt a munkarend, a munkafegyelem, utasítások betartása, másrészt a munka minőségének vizsgálatára irányul. 

Az ellenőrzés  formái:

· beszámoltatás szóbeli, beszélgetés, elemzés

· csoportban folyó nevelőmunka megfigyelése

· írásos dokumentumok

Ellenőrzési szempontok;
Óvónők munkájának ellenőrzési szempontjai, ellenőrzési területei, a Pedagógus Önértékeléséhez is kapcsolódó nyolc alapterület alapján:

Dajkák ell. szempontjai:
módszere :megfigyelés, beszélgetés.

Ellenőrzés ideje:  2015.10.05 - 2015 .12.18 között.

· Az óvónőkkel való együttműködés módja. 

· A gyermekek között végzett gondozási teendők elvégzése megfelelő-e? 

· A csoportszobák, egyéb helyiségek tisztasága megfelel-e a higiénés követelményeknek? 

· Személyre szabott munkaköri feladatok elvégzésének pontossága, alapossága megfelel-e a kívánalmaknak?A szabályozásoknak megfelelően történik-e helyiségek takarítása? 

· A balesetvédelmi előírások megtartásával történik-e a munkavégzés? Az előírásoknak megfelelő védő-és munkaruhát használnak-e a dolgozók?



	

	Szempont:1.4. A pedagógiai programban meghatározott gyermeki értékelés működése a gyakorlatban.
	Elvárás: A pedagógiai programnak és az egyéni fejlesztési terveknek megfelelően történik az egyénre szabott értékelés, amely a fejlődési naplóban (feljegyzésekben) nyomon követhető.

A gyermekek eredményeiről fejlesztő céllal folyamatosan megbeszéljük, tájékoztatjuk a szülőt, és az életkornak, fejlettségi szintnek megfelelő formában gyermeknek. 

A Házirend is tartalmazza az értékelést.

	Értékelési rendszerünk alapját képezik pedagógiai programunkban megfogalmazott nevelési alapelveink, értékrendünk, valamint a nevelőtestületünk által a gyermekek számára megfogalmazott, velük együtt folyamatosan fejlesztett szokás, szabályrendszer.

- Elvárásainkat motiválóan, befogadó, segítő, támogató attitűddel közvetítjük. A gyerekek érdekében világosan megfogalmazott ésszerű korlátokat következetesen képviseljük.

- Értékelési rendszerünk kiinduló pontjának tekintjük a gyermekek pozitív tulajdonságainak, erősségeinek hangsúlyozását. Követjük a pozitívumokra való odafigyelés elvét és az önmegerősítő tevékenységek, a belső motiváció fejlődésének támogatását.

- Barátságos, melegséget árasztó hangulatot, befogadó légkört, pozitív érzelmi kapcsolatokat alakítunk ki,mely a gyermekek érzelmi biztonságának,  személyiségfejlődésének alapfeltétele.

- Differenciáltan értékelünk, előtérbe helyezzük a gyermekek önmagához mért fejlődését.

Értékelésünkben meghatározó a gyermek által végzett tevékenység típusa is:

- játékban a hangsúly az önmegerősítő hatások működésének megfigyelésére, valamint a közösségi élet szabályainak megtartására,

- tanulásban az önmagához mért pozitívumok kiemelésére munkában a reális eredményekre irányul,

- egy óvodáskorú gyermeknek naponta egyénre szabott testi-lelki érintés adására törekszünk,együttműködésben a családdal, kiegészítve a családi nevelő hatásokat.

- olyan modellhatásokat, élményszerzési lehetőségeket, szokás-szabályrendszert biztosítunk, amelyek stabil eligazodási pontot jelentenek a gyermekek számára.

Az életkornak megfelelő önismeret, a pozitív, reális énkép, az erkölcsi értékrend, a belső kontroll megalapozásában, a gyermek optimális fejlődésében a pedagógus értő figyelmét, adekvát visszajelzéseit kiemelt fontosságúnak tartjuk.

Értékelési rendszerünkkel elősegítjük az egészséges társas pozíciókat a mindenki kompetens valamiben elv alapján, illetve megerősítjük az adottságok kibontakoztatásához szükséges kitartás gyakorlást, szorgalmat, önállóságot és együttműködést.

A gyermekifejlődés nyomon követését megfigyelési szempontrendszerünk alapján értékeljük. Az eredmények és az otthoni tapasztalatok megbeszélésére fogadóórákat szervezünk.

A jutalmazás formái:

- Metakommunikációs, elsődleges hatású szociális visszajelzések. mosoly, bíztató, figyelő, együtt érző, elismerő tekintet,simogatás,kézfogás, ölelés stb.

- Szóbeli, másodlagos hatású szociális visszajelzések, dicséret a megerősíteni kívánt viselkedés után, a következő fokozatokban: csak a gyermeknek, kisebb csoport előtt, az egész csoport előtt, szülők előtt.

- Buzdítás tevékenységek előtt és közben.

- Tevékenység jutalom. pl. kedvenc játék, közös társasozás, tornasor vezetése, meseválasztás, főszerep a mesedramatizálásban.

A magatartási probléma esetén, kedvesen de határozott, következetes figyelmeztetés megbeszélés az elfogadott. 

A tanulási eredményeket folyamatosan követjük, elemezzük, szükség esetén korrigáljuk.

A gyermekek óvodába kerülésétől kezdődően rendszeresen megfigyeljük és elemezzük a gyermekek fejlődését, a fejlődési naplóban, amit a szülőkkel meg is beszélünk. Gyermekeknél nagy figyelmet kell fordítanunk a nagymozgás, finom motorika, tiszta érthető beszédre, valamint az érzelmi reakciók fékentartására, egymás elfogadására.

	

	1.5. Értékelés

 óvodánk fő értékei.

· A Pedagógiai program, mint alapdokumentum fontossága szem előtt tartása.

· Környezeti nevelés 

· Esztétikus vizuális játékok, kézségek fejlesztése,

· A játék nevelőértékének hangsúlyozása

· Az esztétikus tárgyi környezet megőrzése, annak tovább fejlesztése

· Ünnepek magasszínvonalú, gyermekközpontú előadása

· Szülőkkel való jó kapcsolat, ötletek adása.

Dolgozók óvodai közérzete, komfortérzete harmónikus, kiegyensúlyozott
	Elvárás: Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása. 

	Szempont:1.6. 

mérési, értékelési eredmények  intézményi önértékelés, pedagógus-értékelés, gyermeki fejlődésmérés.
	Elvárás: Évente megtörténik az értékelés keretében a helyben szokások formában rögzített mérési eredmények elemzése, megbeszélése a tanulságok levonása, fejlesztések meghatározása. Ezt követően az intézmény a mérési-értékelési eredmények függvényében szükség esetén korrekciót végez. 

	Pedagógus értékelés tények és adatok alapján tervezetten és objektíven történik.

Fejlődött a szervezeti kultúra, javult a belső információáramlás. A belső szabályozások egyértelművé teszik, és megfelelő mederbe terelik intézményi folyamatainkat.

Az értékelés területei:

· az óvodában elvégzett ellenőrzések eredményei

· tankötelezettségi mutatók

· óvodai beíratási mutatók

· partnereink visszajelzései 

· éves munkaterv teljesültsége

· technikai dolgozók munkájának eredménye

· fejlesztési eredmények

· korábbi intézkedések eredményei

· a változások óvodánkra gyakorolt hatása

· gyermekvédelmi tevékenységek

· gyermekbalesetek száma

· hátrányos és veszélyeztetett gyerekek




	2. Személyiség- és közösségfejlesztés
	Forrás: PP, Munkaterv



	Az intézmény egyik legfontosabb feladata a nevelés, tanulási-tanítási folyamat során a személyiség- és közösségfejlesztés kereteinek biztosítása. Felkészültnek kell lenni a személyre szabott nevelés-oktatás feladatainak ellátására, valamint a tanulási nehézségek kezelésére és a tehetségek fejlesztésére, gondozására (kiemelt figyelmet igénylő gyermekek). A közösségfejlesztő tevékenység az intézmény hagyományaival és a gyermekek személyes kompetenciáinak fejlesztésével összhangban történik meg.

Kulcsjellemzők:

· Az intézmény munkájában kiemelt figyelmet kap az egyes gyermeki kulcskompetenciák fejlesztése. 

· Az intézményben folyó nevelő-oktató munka keretei az egyes gyermekek személyes és szociális készségeinek, képességeinek figyelembe vételével kerülnek kialakításra. 

· Megfelelő módon történik meg az egyéni tanulási módszerek, programok bevezetése és működtetése, például a tehetséggondozás és a felzárkóztatás. 

· Az intézményben alkalmazott nevelési, tanítási- és tanulásszervezési eljárások a különböző szociális hátterű, képességű és érdeklődésű gyermekek együtt nevelését tanulását szolgálják. 

·  Az intézményben a gyermek közösségek tevékenysége tudatos tervezés alapján zajlik, alkalmanként megtörténik a külső partnerek bevonása is. 



	Személyiségfejlesztés



	Szempont:2.1.  

A gyermekek szociális hátrányainak enyhítése. 


	Elvárás: A kiemelt figyelmet igénylő gyermekek mindegyikénél rendelkeznek a pedagógusok megfelelő információkkal, és alkalmazzák azokat a nevelő, fejlesztő  munkájukban. 

Az intézmény vezetője és érintett pedagógusa információkkal rendelkezik minden gyermek szociális helyzetéről. 

	Intézményünk kis óvoda a gyermekek többsége a településen él,  mindenki családját jól ismerjük. A védőnő, családgondozó is segítségünkre van, jó az információ átramlás.

Kiemelt figyelmet négy gyermek igényelt, velük külön odafigyelve személyre szabottan óvónő,dajka megértően, megmutta többször, ill gyakorolja az étkezés, kézmosás, w.c használat,  öltözködés, stb. gondozási feladatokat.

Az egyes gyermekek személyes és szociális képességeinek 

fejlesztési gyakorlata. (Különös tekintettel a kiemelt figyelmet igénylő gyermekekre.) 

A figyelem középpontjában a gyermekek kulcskompetenciáinak fejlesztése állt. 

A pedagógusok módszertani kultúrája kiterjedt a személyes és szociális képességek fejlesztésére. 

A pedagógusok megosztották egymással ez irányú módszertani tudásukat. 

A fejlesztés eredményét folyamatosan nyomon követték, s ha szükséges volt, fejlesztési korrekciókat hajtottak végre. A fejlesztés, fejlődés megvalósulása nyomon követhető a gyermek fejlődési lapján.

A gyermekek szociális hátrányainak enyhítésének gyakorlata

A kiemelt figyelmet igénylő gyermekek mindegyikénél rendelkeztek a pedagógusok megfelelő információkkal, és alkalmazták azokat a nevelő, fejlesztő és oktató munkájukban. 

Gyermekvédelmi feladatok 

Az óvoda közreműködik a gyermekek veszélyeztetésének megelőzésében és megszüntetésében, ennek során együttműködik a gyermekjóléti szolgálattal, illetve a gyermekvédelmi rendszerhez kapcsolódó feladatot ellátó más személyekkel, intézményekkel és hatóságokkal.

Ha az óvoda a veszélyeztető okokat pedagógiai eszközökkel nem tudja megszüntetni, segítséget kér a gyermekjóléti szolgálattól.

Az óvónő, illetve a nevelő-oktató munkát segítő alkalmazott, az óvoda vezetője útján köteles az illetékes gyermekjóléti szolgálatot haladéktalanul értesíteni, ha megítélése szerint a gyermek - más vagy saját magatartása miatt - súlyos veszélyhelyzetbe került, vagy kerülhet. Az óvoda minden dolgozója titoktartási kötelezettséggel tartozik, a családok, gyermekek személyiségi jogainak védelme érdekében.
Az óvoda vezetője: felelős a gyermekvédelmi feladatok ellátásáért, megszervezéséért.

A szülőket a nevelési év kezdetekor szóban és írásban tájékoztattuk a gyermekvédelmi felelős személyéről, elérhetőségéről.

Jó szakami kapcsolat van az óvoda és gyermekjóléti szolgálat között, értesítjük egymást szükség esetén, megbeszéleseken az óvoda rendszeresen részt vett. Család látogatásra két alkalommal került sor. Telefonon, valamint egy alkalommal írásban értesítettük a gyermek- jóléti szolgálatot. 

Gyermek baleset nem történt az óvodában, 



	Közösségfejlesztés 



	Szempont:2.2.Az intézmény közösségépítő tevékenységei. 
	Elvárás: A szülők a megfelelő kereteken belül részt vesznek a közösségfejlesztésben. 

	A szülők részt vehetnek a munkatervben is nyomon követhető programokban. Ilyenek a nyílt ünnepek, nyílt napok, közös ajándék készítések, fenyőfa díszítés, munkadélutánok, óvoda udvaron festés, gereblyézés. Szülőértekezletek-amire előadókat hívunk meg, közös beszélgetések.

A szülők gyümölcsöt, virág palanták, zöldség palántákkal ajándékozzák meg óvodánkat, amit a gyerekekkel el is ültetünk.

Elhívták a csoportokat alma szüretre a kertjükbe. A szülők munkahelyére szervezhettünk látogatást, Borászat, Pincészet.

Állatok világnapján, madarak fák napján, otthoni kedvenceiket hozták el az óvodába, illetve nézhettük meg háznál a háziállatokat.

Az ökomenikus hitoktatókkal közösen szervezett családi délután jó alkalom a közösség építésre.




	3. Eredmények
	Forrás: PP,  Munkaterv



	Az intézményben folyó nevelő-oktató munka során folyamatosan szükséges annak vizsgálata, hogy a pedagógiai programban megfogalmazott célok elérése reális-e az elért eredmények alapján. Az intézmény eredményeinek elemzése, az értékelés eredményének visszacsatolása ezért arról ad információt, hogy milyen irányú fejlesztésre, illetőleg változtatásra van szükség a pedagógiai folyamatokban, a szervezet működésében.

Kulcsjellemzők:

· Az intézményben folyó nevelő-oktató munka eredményességét jelző mutatókat folyamatosan  értelmezzük, elemezük. 

·  Az intézményben a gyermeki teljesítményeket folyamatosan figyelemmel kísérjük, dokumentáljuk, és az egyes területek értékelési eredményeit összekapcsoljuk. 

· Az intézmény nevelési-oktatási tevékenységével kapcsolatos partneri elégedettség - különös tekintettel a gyermekek lassú átmenetét az iskolai oktatásba továbbhaladására és az erre való felkészítésre, a gyermekek képességeinek kibontakoztatására, a gyermekek értékelésére, az egyéni tanulási és fejlesztési lehetőségekre, a tehetséggondozásra, a hátrányos helyzetű gyermekek támogatására és a nevelés-oktatás általános színvonalára felhasználásra kerül a fejlesztési tervek elkészítése során. 

	Szempont:3.1. 

eredményességimutatók  nyilvántartása 


	Elvárás: Nyilvántartjuk és elemezzük az intézményi eredményeket:

· helyben szokásos megfigyelésen, 

· rajzpályázatokon elismerés    

· neveltségi mutatók



	Az intézmény által elért eredmények a 2015-2016. nevelési évben

Ssz.
Az intézmény által elért eredmények alakulása…
Adat
1.
Beiskolázási adatok:

Tanköteles korú gyermekek száma

Iskolai tanulmányaikat elkezdők száma, aránya

Óvodában maradtak száma, aránya
23fő

13fő 

10 fő
2.
Neveltségi szintmérés intézményi átlag eredményei:

- Normához, szabályhoz, szokáshoz való viszony 
(egészségügyi szokások, önkiszolgálás, viselkedési normák) 

- Társas kapcsolatok (gyermek-felnőtt, gyermek- gyermek, gyermek-közösség kapcsolata)

- Tevékenységekhez való viszony (önként vállalt, kötelező jellegű, közösségért végzett)
_87_%

_90_%

_90_%
3
_
4
A település határain túli „versenyeken” részt vett gyermekek száma

- Rajzverseny / pályázat

· Egyéb verseny

10fő

0 fő

5
Tehetséggondozó foglalkozásokon részt vett gyermekek száma:

· Vízhez szoktató úszás

· gyermektánc

· ovifoci

14fő

23fő

10fő

6.
Felzárkóztató foglalkozásokon részt vett gyermekek száma:

- Logopédiai fejlesztés

- Gyógytestnevelés

  - Gyógypedagógiaifejlesztés

Sajátos nevelési igényű gyermekek nevelése/fejlesztése

8fő

1fő

2fő

0fő
7.
Gyermekrendezvények és programok száma:

- Múzeumlátogatások,  

- Színházlátogatások, műsoros rendezvények 

- Élményszerző kirándulások
2 alkalom

4 alkalom

8 alkalom

8.
Szülők részvételével lebonyolított rendezvények és programok száma:

- Hagyományápoló ünnepek és rendezvények

6 alkalom,

9.
Fluktuáció

- Más óvodába átvitt gyermekek száma

- Más óvodából hozzánk átiratkozott gyermekek száma
2fő elköltözés miatt

0fő




	4. Belső kapcsolatok, együttműködés, kommunikáció
	Forrás: PP, SZMSZ, SZMSZ, Munkaterv

	Az intézmény belső kapcsolatrendszerének középpontjában a pedagógusok szakmai együttműködése áll. A nevelő-oktató munka egyik alapfeltétele, hogy jól működjön, folyamatos megújulásra képes, innovatív közösség alakuljon ki az intézményben. A szervezeten belüli információáramlás hatékony alapja a magas szintű szakmai munkának. 

Kulcsjellemzők: 

· Az intézmény pedagógiai tevékenységével kapcsolatos feladatok és fejlesztések a munkatársak közötti szakmai együttműködés legfontosabb elemei. 



	Szempont:4.1. pedagógus szakmai közösségek működése az intézményben, és  fő tevékenységeik? 


	Óvodánkban nem működik szakmaimunkaközösség.

A köznevelésről szóló törvény 71.§-a alapján, óvodában min.5 pedagógus hozhat létre szakmai munkaközösséget.

	Szempont:4.2. 

információátadás az intézményben 

Belső kapcsolatok.
	Elvárás: Az intézmény munkatársai számára biztosított a munkájukhoz szükséges információkhoz és ismeretekhez való hozzáférés. 

	Intézmény kis létszáma lehetővé teszi akár a naponta való megbeszéléseket, jó ötletek átadását. Emailen, illetve papíralapú formában, faliújság is elérhetők az információk. Nevelési értekezleteken, munkatársi értekezleteken is biztosított az információ áramlás. Jól működik az információcsere. 

Az év folyamán mindenki  a vállalt feladatokat teljesítette  tudása legjavát adta. Tartalmas nyílt napokat-ünnepeket szerveztünk a szülőknek, próbálta mindenki naprakészen vezetni a dokumentációkat, elvégezni a gyermekek mérését, felkészíteni a tanköteles gyermekeket az iskolára. 

Az év folyamán több-kevesebb sikerrel biztosítottuk a gyermekek számára a nyugodt, tartalmas játékidőt a szabad játék feltételeit, sajnos egyre több a magatartási, beilleszkedési zavarral küzdő gyermek, akikkel nagyon nehéz a szabályokat, szokásokat elfogadtatni, tartalams játékot kialakítani. Ők folyamatos odafigyelést, foglalkoztatást igényelnek. 

Sok gyermeknél  nekünk kell átvennünk a szülők kötelező feladatát, enni, beszélni, játszani, alapvető fogalmakkal megismertetni, szokásokkal, szabályokkal megismertetni.

A csendes, nyugodt gyermekkel is el kell tudnunk fogadtatnunk, a nehezen kezelhető gyermeket és számára is biztosítanunk kell a nyugodt játékot, ráfigyelést, ami elég nehéz kihívás számunkra, de jól működik a csoportok közti óvónők közti kommunikáció, így  tapsztalatokat, bevált módszreket megbeszéljü, segíve egymás munkáját.

 Jól működött az egyes csoportok, a két csoport óvodapedagógusai- gyermeki, dajkák közötti tevékeny kapcsolat. A két csoport  foglalkozások közti, (gondozási feladatok, séták, étkezés, játék ) ünnepek idejének, időpontjának megszervezése. A munkatársak belső kapcsolata, hangulata jó volt, segítő szándékú, jó ötletek információk átadásával. Egymás iránti tisztelet és a jól sikerült, elvégzett feladat utáni elismerés jellemezte a testületet.


	5. Az intézmény külső kapcsolatai
	Forrás: PP, SZMSZ, Munkaterv

	Az intézmény fontosnak tartja a külső partnerekre vonatkozó kapcsolati rendszerét, ezért azt megtervezzük, kialakítjuk és működtetjük. A partnerekkel kialakított kapcsolatrendszeren keresztül felmérjük a partnerek igényeit, elégedettségét, és befogadjuk za innovatív ötleteiket. Az intézmény kihasználja azokat a lehetőségeket, ahol a környezete számára bemutathatjuk eredményeinket, és feladatvállalásainkkal megjelenik a szűkebb/tágabb közösség, település életében is. 

Kulcsjellemzők:

· Az intézmény külső partneri körének feltérképezése, azonosítása és a hatékony kapcsolattartási rend kialakítása megtörtént. 

· Az együttműködések tartalma pontosan szabályozott, a partnerek bevonása az intézményi folyamatokba és elégedettségük mérése, az eredmények visszacsatolása megtörténik. 

· Az intézmény szerepet vállal a közvetlen környezet, a szűkebb közösség támogatásában, továbbá az intézményben közösségi vagy egyéni szinten megjelenik a társadalmi szerepvállalás is.

	Szempont:5.1. 

Partnerek tájékoztatás  az intézmény eredményeiről


	Elvárás: Az intézmény a helyben szokásos módon tájékoztatja külső partereit (az információátadás szóbeli, digitális vagy papíralapú). 

A partnerek tájékoztatását és véleményezési lehetőségeinek biztosítását folyamatosan felülvizsgáljuk, visszacsatoljuk és fejlesztjük. 

	Intézményünk eredményeiről partnereink szóban, az óvoda honlapjáról, írásban papíralapú formában is tákékozódhatnak Révülöp újságban "Révfülöpi képek"( két havonta megjelenő lap). a község is tájékoztatást kap óvodánk életéről, az itt folyó munkáról, erdményekről. Partnereink rendszeresen meghívót kapnak nyílt ünnepeinkre is, amit partnereink képviselői el is fogadnak, és megtisztelnek bennünket jelenlétükkel.

Elfogadási, véleményezési joggal rendelkező partnereinek élnek lehetőségeikkel és értezleteken, gyűléseken, megbeszéléseken ill. az előzőekben említett formában biztosítjuk a tájékoztatást.

Partnereink köre részletesen megtalálható a munkatervben, pedagógiai programban.

Horgász Egyesület a RIVE az Önkormányzat hozzájárult az úszásoktatás sikeréhez.Gázló Környezet és Természetvédő Egyesület ismeretterjesztő könyvekkel, madáretetővel gazdagította intézményünket.

Őszirózsa nyugdíjas club.Célunk: Az őszirózsa nyugdíjas club a gyermekekben kialakítani az idősek iránti tiszteletet, segítő készséget. Az elkövetkezendő években közös programok szervezése pl: farsang, séták stb.

Ezen egyesületek segítik az óvodai programok megvalósulását, kitűzött céljaink elérését.

Négy család jelezte,hogy augusztus hónapban az óvoda nagytakarítása alatt igénybe veszi a Köveskáli óvoda nyári ügyeletét.


	6. A pedagógiai munka feltételei
	Forrás: PP, , SZMSZ, Munkaterv

	Az intézmény működésének minőségét nagymértékben meghatározza a rendelkezésre álló tárgyi és humán infrastruktúra, ezért különösen fontos az adottságok között annak számbavétele, hogy az intézmény a rendelkezésre álló lehetőségeit hogyan használja ki. Az intézmény a nevelés, tanulási-tanítási folyamat tárgyi környezetét a pedagógiai céljainak megfelelően alakította ki. Az intézményi szervezetfejlesztés célja az együttműködő, motiváló szakmai környezet kialakítása. 

Kulcsjellemzők: 

· Az intézmény infrastrukturális környezete az intézmény pedagógiai programja és alaptevékenysége alapján, annak megfelelően kerül kialakításra, fejlesztése folyamatos. 

· Az intézmény tudatos szervezetfejlesztést végez a minőségi nevelő-oktató munka optimális feltételeinek megteremtése érdekében. 

·  Megtörténik a munkatársak bevonása az intézmény döntési folyamataiba, a döntések előkészítésébe. A munkatársak felelősségi, illetve hatásköre egyértelműen meghatározásra került, és annak alapján történt meg a munkatársak felhatalmazása a feladatok elvégzésére. 

· Az intézmény ösztönzi és támogatja az egyéni, a szervezeti szintű tanulási lehetőségek kihasználását, a képzésekben való részvételt. 



	Tárgyi, infrastrukturális feltételek



	Szempont:6.1. 

infrastruktúra az intézményben 
	Elvárás: Az intézmény rendszeresen felméri a pedagógiai program megvalósításához szükséges infrastruktúra meglétét, jelezzük a hiányokat a fenntartó felé. 

	Az Intézmény Fenntartója az óvoda működését biztosítja, anyagi lehetőségeihez mérten a munkatervben előirányzott feladatokat, szükségleteket, fejlesztéseket támogatja.

A költségvetési kereteinket jól használtuk fel.

	2015/2016 nevelési évben 

· gyermek székek, asztalok cseréje mind két csoportban megtörtént. A bútorok, a gyermekek testméretének megfelelőek, biztonságosak, sokkal esztétikusabbak.

· A mosdó helyiségének teljes felújítása megtörtént, szaniterek, csövek, burkolat csempézése, w.c. elválasztófalak, ajtók, villanyvezeték a mosdóban lámpa búrák, zuhanyzó, fal festése, megújult, esztétikus, praktikusabb lett a gyermekek a szülők és természetesen a mi örömünkre is.

·  udvari homokozó homok cseréje megtörtént

· sövény és fűnyírást elvégezték 

· a bútorok, játékok teljes lemosása, fertőtlenítése megtörtént

· konyhai eszközeink tányér stb pótlása megtörtént.

· A Haccp rendszerhez tartozó engedélyeket, szabályzatot előírásokat, szükséges eszközöket beszereztük.

· Konyha falának meszelése javítása, első csoportszoba fal javítása, csak a javított rész meszelése megtörtént.

· Belső csoportszoba ajtaját (mosdó felőli ajtó) kijavították.

· Kilincseket kicserélték

· Konyhábana Csapok cseréje 2 megtörtént

· Mosogató lábainak festése, a mosogató feletti cső festése, tálaló kocsi lefestése elkészült.

· Az udvaron a kisház- babaház padlójának javítása, homokozókeret falap felcsavarozása megtörtént.

· Homokozó és csúszda körüli részt rendbe tették,

· Zöldpad (csiszolása, lécek cseréje ha szükséges). Felújításra került.

· Favonat csavarjainak meghúzása megtörtént.
Az intézmény a gyermeklétszámnak megfelelő méretű és elrendezésű, külső és belső megjelenése esztétikus, szín és formavilága derűs, harmonikus. Az óvoda külső és belső környezetének ápolása és rendben tartása napi és folyamatos feladatunk.Játékeszközeink beszerzése során előnyben részesítjük a jó minőségű, fejlesztő, természetes alapanyagú eszközöket, melyek megfelelnek a baleset-megelőzési kritériumoknak is.Az eszközöket, felszereléseket, melyeket a gyermekek használnak úgy helyezzük el, hogy azokhoz igényüknek megfelelően bármikor biztonságosan hozzáférhessenek.

Udvarunk megfelelő helyet és teret ad a csoport udvari tevékenységéhez, mozgásigényéhez. A terasz is lehetőséget biztosít, mely óvja gyermekeinket a tűző naptól, esőtől az udvaron végezhető tevékenységekre. Ivócsap használatával biztosítjuk a gyermekek állandó folyadékszükségletének kielégítését. Zöldségkert, virágoskert, sziklakert kialakítására került sor a családok bevonásával. Komposztálóban gyűjtjük, a zöld hulladékot. Kertünk allergén és mérgező növényektől mentes. 

Javítandó feltételek:

csoportszobák falának lekaparása, meszelése, bordásfa áthelyezése, régi szekrények cseréje szükséges. Járólap csere gyermeköltöző, folyosó és a konyha, küszöbök kivétele. Az energia hálózat felújítására nagy szükség lenne. A vezetői iroda bútorzatának korszerűsítése, parketta cseréje. Az udvaron gumitégla lerakása a hinták, csúszdák, és járda helyére. Laptop vásárlása  a meglévő 7 évvel ezelőtt pályázaton nyert elavult, nehezen működő, munkánkhoz elengedhetetlen illetve nem tudjuk használni a gyermekek fejlesztésére.



	Szempont:6.2.

A humán erőforrás az intézmény képzési struktúrája, pedagógiai értékei, céljai.


	Elvárás: Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás szükségletéről. 

A humánerőforrás szükségletben bekövetkező hiányt, a felmerült problémákat idejében jelzi a fenntartó számára. Közzétételi listában részletesen szerepel.

	Az óvoda  engedélyezett dolgozói létszáma 6 és 05 fő,

· 4 óvodapedagógus: ebből két fő szakvizsgázott, Ők PED.II-be

· két fő peddig PED.I-be tartozott. Az óvodapedagógusok közvetlen segítője két fő dajka, ebből egy fő dajkai végzettséggel rendelkezik. Részmunka időben konyhai kisegítőt alaklmazunk aki a fenntartó engedéjével elvégezte a dajka képzőt.

A pedagógus-továbbképzés preferált irányai a Pedagógiai Program kiemelt céljai, feledatai.

Az óvoda rendelkezik továbbképzési programmal, melynek elkészítése a munkatársak bevonásával, az intézményi szükségletek és az egyéni életpálya figyelembe vételével történt. 

Az intézmény követi a továbbképzési programban, beiskolázási tervben leírtakat.    

A 2015/2016 nevelési évben két fő óvodapedagógus vett részt tanfolyamon. 

Vókóné Bognár Ibolya ingyenes és Kónya Balla Zsuzsanna akinek 2016. szeptemberében fejeződik be a 60 órás továbbképzése melynek megnevezése: Vizuális játékok, képességfejlesztő és Tehetséggondozás a gyakorlatban. Veszprém, 70.000ft.

A HACCP előírásoknak megfelelőenHACCP tanfolyamon való részvétellel biztosítottuk, hogy minden dajka megszerezze a dajkai munkához elengedhetetlen 

higiéniás képzést,  Károlyi Ferencné ésSzabóné Szabó Andrea valamint a konyhai kisegítő  Futó Sándorné sikeres vizsgát tett.



	Szervezeti feltételek



	Szempont:6.3.

Az intézméy szervezeti kultúrája.

Hagyomány ápolás
	Elvárás: Az intézmény munkatársai gyűjtik és megosztják a jó tanulásszervezési és pedagógiai gyakorlatokat az intézményen belül és kívül. 

Az intézmény munkatársai a továbbképzések tapasztalatait megosztják egymással, 

	Az intézmény szervezeti kultúrája, szervezetfejlesztési eljárások, módszerek

alkalmazása

Minden dolgozó aktívan részt vett a szervezeti kultúra fejlesztésében. 

Az intézmény szervezeti kultúráját a közösen meghozott, elfogadott és betartott normák, szabályok jellemezték. 

Az intézményi tervek elkészítése az intézmény munkatársainak és partnereinek bevonásával történt. 

Az intézmény alkalmazotti közösségének munkájára, együttműködésére belső igényesség, jellemző. 

Az óvodapedagógusok gyűjtik és megosztják a jó gyakorlatokat az intézményen belül és kívül. 

Az óvónők a továbbképzések tapasztalatait megosztják egymással, nincs szakmai féltékenység, hanem a jó ötletek átadása az intézmény jó hírnevének megőrzése, szakmai fejlesztésünk, fejlődésünk a közös célunk.

Az intézmény hagyományápoló, hagyományteremtő munkájának értékelése: 

Az óvoda számára az elmúlt nevelési évben is fontosak voltak a hagyományai. Tervezésben megjelent az intézmény alapdokumentumaiban, tetten érhetők voltak a szervezet működésében, és a nevelő munka részét képezték. 

Az intézményben dolgozók ismerik és ápolják az intézmény múltját, hagyományait, nyitottak új hagyományok teremtésére, lásd majális, májusfa állítás, akadály versenyek.

Régi hagyomány(pl. Öltözködés ünnepekkor, köpeny használat, névnap-születésnap megünneplése, stb) A polgármester úr, volt dolgozók a leendő elsőosztályt tanító pedagógus az iskolaigazgató meghívása karácsonyra, évzáró, kis ajándékozás számukra. Karácsonyfa díszítés a szülőkkel, ajándék készítés a szülőkkel adventre, mikulásra,  karácsonyra. Ajándék adása minden karácsonykor egy rászoruló gyermeknek.  Az óvoda dolgozói karácsonyi gyertya gyújtáson vesznek részt. A nagycsoportos óvodások az Idősek karácsonyán adnak műsort. Új hagyomány: A dolgozók kiránduláson vesznek részt, a környék nevezetességeinek felfedezése.


	7. Az Óvodai nevelés országos alapprogramban megfogalmazott elvárásoknak és a pedagógiai programban megfogalmazott intézményi céloknak való megfelelés
	Forrás: PP, Munkaterv, Továbbképzési terv



	Az intézmény a stratégiai céljainak megvalósulását folyamatosan nyomon követi, ciklikusan értékeli, és a tartalmi szabályozók vagy a környezet változása, valamint az intézményi eredmények ismeretében felülvizsgálja, majd szükség esetén változtat a célok eléréséhez vezető tevékenységeken. A fenti folyamat az intézmény napi gyakorlatában jelen van. 

Kulcsjellemzők: 

· Az intézmény a pedagógiai programjában kitűzött céljait a központi tartalmi szabályozókkal (jogszabályok, rendeletek, Óvodai nevelés országos alapprogram) összhangban fogalmazza meg. 

·  Folyamatos az intézmény stratégiai célkitűzéseinek megjelenítése az operatív, éves tervezés szintjén. 

· A tervek és megvalósításuk összhangjának, eredményességének vizsgálata az intézményi gyakorlat része. 



	Szempont 7.1:Apedagógiai programban szereplő kiemelt stratégiai célok operacionalizálása, gyakorlati megvalósítása.


	Elvárás: A tervekben (éves munkaterv, továbbképzési terv, ötéves intézkedési terv) jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók. 

A humán erőforrás képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak. 

A nevelést, tanítást segítő eszközök és a nevelési tanítási módszerek kiválasztása és alkalmazása rugalmasan, a pedagógiai prioritásokkal összhangban történik. 


	Pedagógiai Programunkkal összhangban, arra épülő, éves nevelési tervet készítettünk, mind két csoport számára.

A fejlődést elősegítő tartalmak tervezése:

Éves tématerv: A négy évszak kiemelésével a külső világ tevékeny megismerésére építettünk.

Heti terv:heti szinten tervezve a gyermeki tevékenységeket,  foglalkozásokat.

E tevékenységek  a csoportnapló dokumentációját képezi.

Napirend:a két csoport zavartalan napi folyamatos tevékenységeinek a szervezése, a játék tevékenység hangsúlyozásával.

A pedagógiai munka megfelelt az éves tervezésben foglaltaknak. A teljes pedagógiai folyamat követhető a tevékenységi tervben, a csoportnaplóban, valamint a gyermekek által készített produktumokban.

Az óvodai élet megszervezése

Gyermekeink egészséges fejlődéséhez a napirend biztosítja a feltételeket a megfelelő időtartamú és tartalommal megtöltött tevékenységformák megtervezésével. A rendszeresen visszatérő ismétlődések érzelmi biztonságot teremtenek a gyermekek számára. A napirend igazodik a célokat szolgáló feladatokhoz, figyelembe veszi a helyi szokásokat, és igényeket. Legtöbb időt a játéktevékenységekre biztosítunk. Jó idő esetén a játék nagy részét a szabad levegőn élvezhetik a gyermekek. A napirendet úgy kell kialakítani, hogy a gondozási teendőkre bőven legyen idő. Állandó és meghatározott az étkezések, pihenés, tisztálkodás és az azzal kapcsolatos gondozási feladatok elvégzésére biztosított időkeret. A gondozás folyamatában is ki kell használnia minden lehetőséget az óvodapedagógusnak a nevelésre, a felnőtt – gyermek, gyermek – gyermek pozitív, segítőkész kapcsolatának kialakítására. Önállóságuk fejlődését segíti a gyermekeket körülvevő felnőttek együttműködő munkája. A napirendet úgy alakítjuk ki, hogy minden tevékenységre a gyermekek életkorának és egyéni fejlettségi szintjének megfelelő idő jusson. A jó napirendet a folyamatosság és rugalmasság jellemzi. 

A heti rendben a napirendhez hasonlóan vannak stabil, a rendszerességet, a szokásokat alapozó tevékenységek, ugyanakkor lehetőség van az óvodapedagógus döntése alapján rugalmasságra. A heti rendnek naponta biztosítani kell a tervezett, és rendszeres mozgásfejlesztést (mindennapos testnevelés). A keret és az időtartam változó. Szervezhető kezdeményezett vagy kötött formában. A nagyobbak számára heti egy alkalommal kötelező a testnevelés foglalkozás. A 3-4 évesek számára novembertől vezethető be - a gyermekek eltérő fejlettségét tolerálva - a kötelezettség. Más napokon az óvodapedagógus felajánlja a mozgásfejlesztő szabályjátékot a résztvevők részképességeinek fejlesztésére törekedve.

A felajánlott, választható műveltségtartalmat, a tevékenységet célszerű úgy alakítani, hogy naponta folyamatosan legyen lehetőség a művészeti tevékenységekre, amelyek a szabad játék keretén belül szervezhetők. A kisebbeknek 3-4 éveseknek, a felajánlott tevékenységek választhatók, a nagyoknak kötelezően választható lehetőséget jelentenek. 
A nevelési év legfontosabb célkitűzései
· Elfogadó, szeretetteljes, biztonságos környezetben, a gyerekek elmélyülten, nyugalomban, zavartalanul játszhassanak. A számukra kínált tevékenységek közben, életkoruknak megfelelő tapasztalatokat, élményeket szerezhessenek. Testi, lelki szükségleteik kielégítésével a gyermeki személyiség kibontakoztatását, fejlődését kívánjuk szolgálni.

· A nevelés tárgyi feltételei (különös tekintettel a kezdeményezéshez használt igényes eszközökre), szolgálják célkitűzéseink megvalósítását.

· A differenciált, egyénhez illeszkedő fejlesztés szükséges. Tehetség gondozás, ill. Fejlesztés.

· A középső-nagycsoportban, a korosztály nevelésének összehangolása, konfliktus helyzet, problémamegoldás önállósága.

· Év elején Évestervet készítünk, évszakok köré csoportosítva, amit az év folyamán bővíteni, kiegészíteni lehet / jobb ötlet barkácsolás, mese, vers, stb/ estén.

Heti egy vázlatot írunk, tekintettel az óvónők gyakorlati éveire.

 A nevelési év kiemelt feladatai

A pedagógiai programunkban megfogalmazott céljaink és feladataink értelmében óvodánkban a nevelés családias, derűs légkörben folyik, biztosítva a gyerekek fejlődéséhez szükséges sokféle, változatos tevékenységeket. Az egészséges személyiség egyik legfontosabb feltétele az óvónő, dajka és a gyermek közötti jó kapcsolat. 

Óvodánkban az óvónők nevelőmunkáját áthatja a gyerekek egyéni különbségeinek tiszteletben tartása, őszinte érdeklődésen és elfogadáson alapuló magatartás, a nagyfokú tolerancia. A gyermekek eredményes fejlődése érdekében együtt működünk a családdal. Szülői értekezleten és a mindennapos kommunikáció során tájékoztatjuk a szülőket gyermekük fejlődési mutatóiról, viselkedésükről, az esetleges problémákról. A közös probléma megoldások alapja a szakmai hozzáértésünk.

Egészséges életmód

Az egészséges életmód kialakítása érdekében biztosítjuk a táplálkozás, testápolás, öltözködés, mozgás, pihenés, alvás megszervezésével a megfelelő életritmust. Biztosítjuk a gyermekek számára az egészséges és biztonságos környezetet mind az óvoda helyiségeiben, mind az udvaron. Rendszeresen szervezünk sétákat, kirándulásokat minden évszakban. A testnevelési foglalkozásokat a csoportszobában az udvaron  tartjuk meg. Ezek a lehetőségek több mozgásteret biztosítanak a gyermekeknek, ami az egészséges életmód kialakításában, a mozgásigény kielégítésében rendkívül nagy jelentőségű. Udvari játékaink a szabadtéri mozgás hatékonyságát növelik. Naponta gyümölcs -zöldség fogyasztása, gyümölcstál,gyümölcssaláta, zöldség falatkák készítése, közösen a gyerekekkel. Előadás szervezése. Néptánc, több lehetőség, rendszeresség kialakítása válik szükségessé.

Az egészséges életmód alakítása

Az ember egészségügyi szokásai döntően a kisgyermekkorban alakulnak ki, ezért e szokásalakítás rendkívül gondos odafigyelést, és a családdal történő szoros együttműködést kívánó feladatunk. 

Kiemelt nevelési célok, feladatok, fejlesztések, elérni kívánt erdmények részletesen a pedagógiai programban találhatók.

Nevelési Célok: A 3-6-7 éves gyermek sokoldalú, harmonikus fejlesztése a gyermeki személyiség kibontakoztatásának elősegítése. Eltérő ütem figyelembe vétele.

-A másság elfogadása. Nyugodt harmonikus légkör biztosítása.

· A gyermek testi-lelki szükségleteinek kielégítése.

· A környezeti megismerés hassa át a nevelés minden területét

· A gyerekek aktív részesei legyenek a szűkebb és tágabb környezetük megismerésének.

· Kapjon kiemelt bánásmódot az etnikai kisebbséghez tartozó és hátrányos környezetből jövő gyermek.

A helyi adottságokból és igényekből fakadó alapelvek.

· A gyermek ismerje meg a szülőföldet, az ott élő embereket, a hazai tájat, a helyi néphagyományokat, szokásokat, a tárgyi kultúra értékeit. Tanulja meg ezek szeretetét és védelmét.

· A gyermek élvezzen védelmet minden olyan gyakorlattól, amely faji, vallási vagy egyéb megkülönböztetéshez vezet.

· A gyermek kapjon meg minden olyan támogatást, ami fejlődését pozitívan befolyásolja.

Környezővilág megimerése

Közvetlen környezetünk megismerése. Séta a községben, annak felfedezése, megismerése: Balatonpart- móló, strandok, játszótér, romtemplom, kiállítóterem, könyvtár, Pincemúzeum, Mileneumi Kilátó, Intézmények, Máv, üzletek, stb meglátogatása. A virágos és zöldségeskert idén is meg kell valósítani, komposztálás, gyermeki munka évszaknak megfelelően történik. A papírhulladék külön gyűjtése, újra felhasználásának lehetőségét minél ötletesebben kell kihasználni (ajándék készítés: gyűrt papír festése: csomagoló.műanyagflakonból, váza, figurák stb. Készítése) Minden évszakban "kincsek"gyűjtése (kagyló, levél, termések stb), zöldsarok fenntartása. Környezeti nevelésen a környezeti kultúra megélését, és átadását értjük. Fontos, hogy a megélés és átadás csak együtt történhet. Az értékek – így a környezethez kapcsolódó értékek – is már igen korán megformálódnak. A gyerekek néhány alapvető jellemvonása fő vonalaiban már az óvodáskorra kialakul, de még rugalmas: alakulhat, finomulhat. Ezért a környezettel kapcsolatos látásmód, viselkedéskultúra és értékrendszer kialakítása szempontjából az óvodáskor ideális és fontos szakasza az ember életének. Az óvodai nevelés ezért egy kicsit olyan, mint a diófa ültetése; majd az utódaink fogják élvezni a gyümölcsét és az árnyékát. Óvodánk helyi adottságai szinte tálcán kínálják, hogy kiemelten foglalkozzunk a környezet megismerésével. Nagyon fontos az érzelmi megközelítés a kisgyermekkorban, mivel a kicsi gyermek sokkal inkább érzelmi síkon éli át az életét, tapasztalja a világot . Örömöt, csodálatot kell ébresztenünk a még meglévő szépségek iránt. A természeti és társadalmi környezet megismerésére nevelés alapja, hogy felkeltsük a gyermek kíváncsiságát, megszerettessük vele az őt körülvevő világot. Az óvodai környezeti nevelés elsősorban a szokásokon, a hétköznap apró történésein keresztül érvényesül. Olyan nemzedéket kell nevelnünk, amelynek a környezet védelme életmód, s ennek alapjait az óvoda alakíthatja, fontosságát jelezi a szülői ház felé .

A környezet megismertetésének célja:

A gyermek és környezete harmonikus viszonyának kialakítása, képességek és készségek fejlesztése annak érdekében, hogy a gyermek megfelelően tudjon tájékozódni, eligazodni környezetében. Olyan szokások alakítása, amelyek az élő és élettelen környezet megőrzésére, óvására irányulnak (a növények és állatok védelme, kulturált környezet igénylése…/ Mindezekhez a megismerés és megszerettetés útján juttathatjuk el a gyerekeket.

A környezet téri, formai mennyiségi viszonyainak megismerése, A matematikai képességek kialakulását segítő tevékenységek. Matematikai nevelésünkkel hozzájárulunk a gyermekek személyiségének alakulásához, a képesség fejlesztéséhez, alapot biztosítva az élethosszig tartó tanuláshoz. A környezet megismerése során a gyermekek által szerzett tapasztalatok, ismeretek matematikai jelentéssel is bírnak. Mindennapjainkban folyamatosan érik a gyerekeket matematikai tartalmú benyomások. Az élő és élettelen valóság megismerő folyamatában fölfedezhetők azok formai és mennyiségi sajátosságai is. A gyermekek a környezetükön végzett közvetlen tevékenységek során egy életre szóló matematikai tudást, ismeretet szereznek.

Anyanyelvi nevelés

Naponta mondókázás, éneklés-verselés, legyen idő mindig beszélgetésre. Mesék bábozásával, dramatizálásával is beszéd szókincs, kifejező kézség  fejlesztése. Mesekönyvek nézegetésének biztosítása. Az óvoda dolgozóinak helyes kiejtése, tiszta beszéde legyen példa a gyermeknek.

Logopédus heti egy alkalommal fejleszi a rászoruló gyermekeket. A Bábszínház előadásain, könyvtárlátogatáson való részvétel biztosításával megtörtént.

 Célunk:a nyelv szépségének, kifejezőerejének megismertetésével, a helyes nyelvhasználattal, mondatszerkesztéssel a biztonságos önkifejezés megalapozása. Arra törekszünk, hogy a szocializáció folyamatán a beszéd a gyermek környezetével való érintkezésének, önkifejezésének, gondolkodásának legfőbb eszközévé váljék

Érzelmi nevelés szocializáció

A gyermek családi és óvodai környezetének tudatos és spontán hatásrendszere pozitív és negatív irányba befolyásolja személyiségének alakulását. Óvodáskorban a gyermek mások cselekvésének eredményét megfigyelve tanul és utánzás, modellkövetés útján sajátítja el a magatartásmódokat, tevékenységi formákat meghatározott értékeket. Ezért fontosnak tartjuk, hogy a közösségi nevelés céltudatosan, folyamatos intenzitással szervezetten történjen, és így a gyermek közösségi érzelmei, beállítódása, magatartása és ezenbelül szokásainak formálódása az elvárásoknak megfelelően alakuljon.

Fontos feladata az óvoda minden dolgozójának, hogy türelmes, megértő, elfogadó bánásmóddal, őszinte, kedves halk választékos beszédstílussal bizalmat keltsen mind a gyermek mind a szülőben saját személye és az óvodai élet iránt. Beszoktatásnál a fokozatos ismerkedés lehetőségét biztosítjuk a szülőknek. A gyermekek érzelmi reakcióikat megfelelően alkalmazzák. 

 Érzelmi nevelés, szocializáció, közösségi nevelés biztosítása

Célunk:Óvodába lépéskor kedvező érzelmi hatások érjék a gyermeket. Az óvoda egyszerre segítse a gyermek szociális érzékenységének fejlődését éntudatának kialakulását, és engedjen teret önkifejező és önérvényesítő törekvéseinek.Érzelmileg kiegyensúlyozott, társakkal, felnőttekkel szemben barátságos, nyílt gyermekek nevelése. Objektíven mérlegeljék cselekedeteiket, önmagukról és másokról. Az óvodapedagógus-gyermek, gyermek-dajka, gyermek-gyermek kapcsolatot pozitív attitűd, érzelmi töltés jellemezze.

Értelmi nevelés

Az előző évhez hasonlóan heti rendszerességgel, gyakorisággal jelennek meg a tevékenységformák. A fejlesztési tartalmak mennyiségének minőségi megtartása mellett lehetőség nyílik arra, hogy a gyermek alaposabban tájékozódjon az adott témakörben, hogy több ideje legyen az ismeretek feldolgozására, minél több oldalról közelítsük meg a témát. Tapasztalatszerzésen keresztül juttassuk minél több élményhez óvodásainkat.

A tevékenységek, kezedeményezések játékos formában, a gyermekek egyéni és életkori sajátosságainak figyelembevételével folynak. A közös és  egyéni tapasztalatszerzés lehetőségeit életkorukhoz igazodva szervezzük meg. Fontos feladatunk, hogy a gyermekek saját képességeikhez képest úgy fejlődjenek, hogy alkalmasak legyenek az iskola eredményes, örömteli tanulására.

Megszervezzük, hogy az iskolába menők többször találkozhassanak leendő tanítójukkal, így megismerik egymást, sokkal könnyebb az óvoda-iskola átmenet, (karácsony, farsang, nyíltnap, iskolalátogatás.) A tehetséges gyermekeknek biztosítsunk teret megmutatni ügyességüket, tehetségüket. (ünnepeken egyéni éneklés, mese előadás, mondóka, vers mondás, rajzpályázatokon való részvézel). Mutassa meg társainak a növény ültetés, gondozási, ápolási  ismeretét.

Célunk:Az óvodás gyerekek egyéni adottságait figyelembe véve, kognitív képességeiknek, készségeiknek aktív fejlesztése és a különböző gondolkodási műveletek gyakorlása.

Az óvodapedagógus feladatai:

A gyermek meglévő tapasztalataira, élményeire és ismereteire építve biztosítjuk a változatos tevékenységeket. A tevékenységek során számukra nem megerőltető, de megvalósítható feladatok megoldására késztetjük őket, játékon, szenzitív módszereken, élménypedagógián, kooperatív tanuláson keresztül. A változatos tevékenységeket a gyerekek érdeklődő kíváncsiságára építjük, itt a gyerekek tapasztalatokat szerezhetnek a külvilágról, illetve saját magukról. Erre sok lehetőséget ad kiemelt területünk a környezet megismerésére nevelés.

Feladatunk a gyerekek spontán szerzett tapasztalatainak ismereteinek rendszerezés, bővítése, különböző tevékenységekben, élethelyzetekben való gyakorlása, új élmények szereztetése.Az értelmi képességeiket (érzékelés, észlelés, emlékezet, figyelem, képzelet, gondolkodás) és a kreativitásukat fejlesztjük.A tevékenységek a gyerekek számára játékként jelennek meg, ezáltal mintegy maguk teremtette problémák, feladatok megoldását tűzik ki célul, ezek teljesítése fejleszti értelmi képességeiket, növeli ismereteiket. Feladatunk e szituációk megteremtése, teret adva a gyermeki képzeletnek, ötleteknek.

Önálló ismeretszerzésre, sokoldalú cselekvésre, aktív, alkotó gondolkodásra késztetjük őket.A mit, mivel, mikor, hogyan és kivel kérdésekre építjük a fejlődést, elősegítő tényezőket.Differenciáltan, egyéni képességek figyelembevételével fejlesztünk. 

Feladatunk az egyéni különbségek, adottságok, a tehetség, a rátermettség, a képességek felfedezése, az énkép fejlesztése, a test séma kialakításának segítése. 

Játék

Ajáték a kisgyerekkor legfontosabb, legfejlesztőbb tevékenysége, örömforrás, a gyermek elemi pszichikus szükséglete, melynek mindennap visszatérő módon hosszantartóan kell kielégülnie. Alkalmas készségek, szabályok gyakorlására, különféle indulatok levezetésére, feszültségcsökkentésre is. 

Célunk:

Olyan gyermekek nevelése, akik élményeiket, tapasztalataikat játékban, játékosan szerzik, s az így kialakult készségek, képességek elősegítik személyiségük, kreatív gondolkodásuk fejlődését, alkotó képzeletük, társas kapcsolataik alakulását.

Vers, mese

Az óvodai irodalmi nevelés – az anyanyelvi neveléstől elválaszthatatlan – az óvodai élet egészét átható folyamat. A mese és a vers hallgatása, mondása a kisgyermekkornak a játékkal egyenrangú természetes igénye.

A sok-sok mesélés átvezeti a gyermeket a mesetudatból a valóságtudatba, miközben fantáziája fejlődik, képzelete szárnyalhat. A sokszori mesélés alatt megéli és áthárítja a meseszereplőkre saját feszültségeit, félelmeit és örömeit. A mesének oldás szerepe van.

Célunk:

· az anyanyelv megszerettetése, az anyanyelv szépségének kifejezőkészségének 

· megismertetése, a beszédkultúra megalapozása

· az irodalom iránti érdeklődés felkeltése, a gyermek életkori sajátosságait

· figyelembe véve irodalmi élmények nyújtásával

· a tiszta, érthető, szabatos beszéd kialakulása és a belső képalkotás 

· készségének formálása

· helyes mintaadással az anyanyelv fejlesztése, az óvodai nevelés egészén

· belül, a kapcsolatteremtés, és a kommunikációs készségek fejlesztése

Ének, zene, énekes-játék, gyermektánc

A zenei nevelés hatással van a gyermeki személyiség sokoldalú fejlődésére mind testi szellemi, lelki vonatkozásban.

Célunk: 

A zene megszerettetése, nemzeti népi kultúránk megőrzése a népi mondókákon, dalos játékon keresztül, fejlesztve a gyermekek zenei hallását, ritmusérzékét, zenei emlékezetét, törekedve a tiszta éneklésre.

Zenei élményeken keresztül a népzenei és néptánc hagyományok csírái, mint az anyanyelv beépüljön a gyermekek mindennapjaiba.

Rajzolás, festés, mintázás, kézimunka

Célunk: 

A természeti és társadalmi környezet részeként és vele kölcsönhatásban élő gyermeket képessé tenni az őt körülvevő külső, illetve fantáziájában élő belső világ szabad, képi és térbeli /plasztikus/ kifejezése. A gyermek tér, szín, formaképzetének gazdagítása, esztétikai érzékenységének, nyitottságának, igényességének alakítása.

Vizuális tevékenységek során a gyermekek találkoznak azzal a lehetőséggel, hogy érzelmeiket, hangulataikat mily módon lehet megjeleníteni és megörökíteni, ezáltal tükröződhessen kreativitásuk, egyéniségük. Esztétikai érzékük fejlesztése jó alap ízlésük és igényességük kialakításához.

A gyermekre a vizuális és pszichés ingerek is folyamatosan hatnak. Meg kell teremtenünk hát a folyamatos önkifejezés lehetőségét is az egészséges személyiségfejlődés érdekében. Az óvodai ábrázoló, alkotó, önkifejező tevékenység lehetősége minden nap és a nap minden szakában jelen van. Ennek, mint kommunikációs formának – a segítségével az óvónő mind alaposabban megismerteti a gyereket, az őt foglalkoztató gondolatokat, örömeit, bánatát, félelmeit, jellemének alakulását. Ennek alapján differenciáltan segíthető a személyiség alakulása, ebben a folyamatban formálódik a gyermek viszonya a környezetéhez.

Mozgás

Az egészséges életmód kialakulásának egyik elengedhetetlen feltétele a mozgás, mely nagyban hozzájárul a gyermekek ideális testi és szellemi fejlődéséhez. Fontos szerepe van az egészség megőrzésében, megóvásában. Felerősíti és kiegészíti a gondozás és az egészséges életmódra nevelés hatását.

Célunk: A kötelező és a mindennapos testnevelés segítségével az óvodai nevelés folyamatában a gyerekek egészséges test- és mozgásfejlesztése útján szolgálja személyiségük sokoldalú fejlődését. Sok időt töltsenek tartalmasan a szabadban, játék, mozgásos tevékenységek, minél több mozgás fajta megismerése, végzése: mászás, csúszás, ugrás, futás, motorozás, rollerezés, biciklizés, séta, kirándulás, ültetés stb.

Munka jellegű tevékenységek

Célunk: A munka a tapasztalatszerzés, az együttműködés képességének, a céltudatosságnak, az önállóságnak és az önfegyelemnek az alakítója, ugyanakkor, fejleszti a gyermekek mozgás és kontaktusteremtő készségét, számtalan ismeretet közvetít és szocializál.

Munka jellegű tevékenységek fajtái:

· Önkiszolgálás: testápolás, étkezés, öltözködés

· Közösségért végzett tevékenységek

· Környezet rendjének megőrzése

· Alkalomszerű munkák (növényápolás.)

· Kisebbek segítése

Pedagógiai Programunkkal összhangban, a munkatervben kitűzött célok, feladatok, ütemtervben szereplő programok, és az arra épülő éves nevelési terv mind két csoportban  megvalósult. 




STATISZTIKAI ADATSZOLGÁLTATÁS / ÉRTÉKELÉS

2015-2016.

(2015. szeptember 1.- 2016. május 31.)

	ÓVODÁZTATÁS

	Ssz.
	Indikátor
	Mutató

(gyermekek száma)
	Szöveges értékelés, magyarázat

	
	
	2015-10-01
	2016-05-31
	

	· 
	Beírt gyermekek száma

Bejáró gyermekek száma

Ingyenes étkezők száma

Teljes térítést fizetők száma
	44

14

38

7
	46

15

37

8
	A beírt gyermekek száma statisztika szerint 44 fő. Intézményünkben Révfülöp és a környező településekről járnak a gyerekek. Óvoda körzete, egyben társulási települések Révfülöp, Ábrahámhegy , Balatonrendes, Salföld települések, továbbá még óvodánkat választották Badacsonytomaj, Kővágóörsről is gyermekek.

Bejáró gyermekienket, szülők autóval, illetve Ábrahámhegy, Salföld, Révfülöp falubusszal szállította óvodába és haza.

2015.évi LXIII.törvény 1.§(1) A gyermekek védelméről és a gyámügyi igazgatásról szóló 1997.évi XXXI.törvény (továbbiakban:Gyvt.)151.§(5) bekezdése helyébe a következő rendelkezés lép:

A törvény rendelkezései 2015. szeptember 1-jén hatályba lépésével 7-8 gyermek fizet teljes térítést a szülői nyilatkozatok figyelembe vételével.

	· 
	Nemzetiségi nevelésben részt vett gyermekek száma
	0
	0
	Nemzetiségi nevelésben senki nem vett részt, mivel nem nemzetiségi óvoda intézményünk.

	· 
	Sajátos nevelési igényű és beilleszkedési, tanulási, magatartási nehézséggel küzdő gyermekekszáma
	0
	3
	Beilleszkedési, tanulási és magatartási nehézséggel küzdő gyermekeket a Veszprém megyei Pedagógiai Szakszolgálat Tapolcai Tagintézményében fejlesztették heti egy alkalommal a szakemberek. A szülők rendszeresen hordták a gyerekeket Tapolcára.


	SPECIÁLIS FEJLESZTÉS (Felzárkóztatás, tehetséggondozás)

	Ssz.
	Fejlesztés tartalma
	Mutató

(gyermekek száma)
	Szöveges értékelés, magyarázat



	· 
	Szakértői Bizottsághoz (Nevelési tanácsadó) utaltak
	24
	2015 szeptemberében minden tanköteles korú 23 gyermeket felmértek a Nevelési Tanácsadó szakemberei, logopédusai valamint 1 korai fejlesztést igénylő /beszédindítás/ gyermeket. Pedagógiai szűrésen 4 gyermek vett részt.

	· 
	Logopédiai fejlesztésben részesültek
	8
	Logopédiai fejlesztésben részesült 7 nagycsoportos és 1 kiscsoportos gyermek, akikkel az utazó logopédus heti egy alkalommal a helyi általános iskola fejlesztő termében foglalkozott, melyre óvónő kísérte át az óvodásokat, sajnos óvodánk nem rendelkezik fejlesztő szobával.

	· 
	Terápiában, fejlesztésben részesült (intézményi pszichológus)
	2
	2 gyermek részére javasoltuk a pszichológus szakember bevonását. A szülők partnerek voltak és mivel intézményünk nem rendelkezik óvoda pszichológussal Tapolcára, ill. Veszprémbe vitték gyermeküket. Nem látjuk megoldottnak, elfogadhatónak az eredményeket,  további fejlesztés szükséges.

	· 
	Gyógy testnevelésben részesültek konduktor
	1
	Tapolcán a pedagógiai szakszolgálat konduktora 1 gyermeket fejlesztett hetente.

	· 
	Fejlesztő pedagógiai foglalkozásokon résztvevők
	2
	Tapolcán a pedagógiai szakszolgálat gyógypedagógusa 2 gyermeket fejlesztett hetente.

	· 
	Szakértői Bizottság (megyei) vizsgálta
	0
	

	· 
	Egyéb más
	
	

	
	
	
	

	SPECIÁLIS FEJLESZTÉS (Az intézmény szolgáltatásai)

	· 
	ovifoci
	10
	A szülők szervezésében heti egy alkalommal az ovoda udvarán délután ovifocin vett részt 10 gyermek.

	· 
	Vallás -hit oktatás
	23
	Szülők véleményének kikérése mellett a nagycsoportosok ökomenikus  hit oktatáson vettek részt, minden csütörtökön.

	· 
	Színház látogatás
	23
	Zánkán a művelődési házban 4 alkalommal vettünk részt előadáson, melyet a Révfülöpi önkormányzat támogat busz,ill. Buszköltséggel. Ábrahámhegy, Balatonrendes rendszeresen vitte, Salföld, Mindszentkálla alkalomszerűen kisegítette busszal óvodánkat, köszönjük a segítséget minden önkormányzatnak.

	· 
	úszásoktatás
	16
	Ajkán 16 nagycsoportos vett részt úszásoktatáson a Vizikék-Zöldikék oviban, melyet Révfülöp  Önkormányzata, a Horgász és a Rive egyesület anyagilag támogatott. Köszönjük Ábrahámhegy, Balatonrendes, Révfülöp önkormányzatának a buszos segítséget.

	· 
	Kirándulás 
	46
	Egy nagy óvoda szintű kiránduláson minden gyermek részt vett, Tihanyba szerveztük, ahol megnéztük a kompot amire fel is mehettünk, Baba múzeumot, Skanzent, Apátságot és Dotto kisvonatozáson vettünk részt. A községünkben minden évszakban megnéztük a Balatont, a nevezetességeket: romtemplom, múzeum, Pince Múzeum, kiállításokat, intézményeket: posta, önormányzati hivatal, védőnői tanácsadó, könyvtár, iskola, vasútállomás, hajóállomás, boltok, stb.  A Süni csoport Zánkán a borfeldolgozóba a Kati csoport a Gelencsér Pincészetbe kirándult ősszel.

	TEHETSÉGGONDOZÁS

	144
	Tehetségpont fejlesztésben részesülők száma
	0
	

	· 
	Benyújtott / elnyert rajz pályázatok
	1
	Egy rajzpályázaton vett részt 10 gyermek, ebből 1 kislány harmadik helyezést ért el.

	· 
	Részvétel helyi és egyéb rendezvényeken
	2
	Nagycsoportosaink Ábrahámhegyen és Révfülöpön az Idősek karácsonyán örvendeztették meg az ünneplőket szép, megható műsorukkal.


Révfülöp, 2016. augusztus 17.

                                                                                        PH. 
                                                                   ...........................................................

Vókóné Bognár Ibolya

                                                                                                    óvodavezető     
Mellékletek:

· Jegyzőkönyv: Nevelőtestületi legitimáció

· Jegyzőkönyv: Szülői legitimáció

